Перспектыва змены аднаго з уласнікаў не пакідае работнікаў прадпрыемства абыякавымі, аднак і асаблівай занепакоенасці не выклікае. Як вядома, кантрольны пакет акцый шклозавода з 2002 года належыць замежным інвестарам, і менавіта яны вызначаюць стратэгію яго развіцця, сацыяльную ды кадравую палітыку. Таму пяройдуць выстаўляемыя на аўкцыён 35% акцый новаму гаспадару альбо застануцца ў выглядзе дзяржмаёмасці для завода — як суб’екта гаспадарання і галоўнага горадаўтвараючага прадпрыемства ў Ялізаве, — па вялікім рахунку розніцы няма.